પરંતુ ઉંમરને કારણે લૈલા પોતાના શરીરમાં સળવળતી જાતીયતા બાબતે ખાસ્સી ઉત્સુક છે. એક છોકરા પ્રત્યેનો ક્રશ-ભંગ થયા પછી તે અમેરિકાની વાટ પકડે છે અને સીધી ન્યુ યૉર્ક યુનિવર્સિટીમાં ક્રીએટિવ રાઇટિંગના કોર્સમાં ઍડ્મિશન લઈ લે છે. ત્યાં તેની મુલાકાત થાય છે બંગલાદેશી-પાકિસ્તાની ખાનુમ (સયાની ગુપ્તા) નામની જોઈ ન શકતી યુવતી સાથે. આ સ્માર્ટ સ્વતંત્ર યુવતી સાથેની ગાઢ મિત્રતામાં તેને ખ્યાલ આવે છે કે તે તો હોમોસેક્સ્યુઅલ છે એટલું જ નહીં, પોતાની અંદર પણ લેસ્બિયનિઝમનાં બી પડેલાં છે. પરંતુ બીજા એક પ્રસંગે તેને ખ્યાલ આવે છે કે તે પુરુષો પ્રત્યે પણ એટલું જ આકર્ષણ ધરાવે છે. મતલબ કે લૈલા બાઇસેક્સ્યુઅલ છે. ત્યાં જ અમેરિકાથી ભારત આવ્યા પછી લૈલાને ખબર પડે છે કે...